Publication: Magyar Közlöny
Issue: MK-2000-33 (Year: 2000, Number: 33)
Era: 1990-2004
Section: 229. § (2) bekezdése az 1995. évi LX. törvény 29. § (1) bekezdésével
Paragraph Index: 1125

235. § (1) 256 A fellebbezésben meg kell jelölni azt a határozatot, amely ellen a fellebbezés irányul és elő kell adni, hogy a fél a határozat megváltoztatását mennyiben és milyen okból kívánja. A fellebbezésben új tény állítására, illetve új bizonyíték előadására akkor kerülhet sor, ha az új tény vagy az új bizonyíték az elsőfokú határozat meghozatalát követően jutott a fellebbező fél tudomására, feltéve, hogy az — elbírálása esetén — reá kedvezőbb határozatot eredményezett volna. A fellebbezésben új tény állítására, illetve új bizonyíték előadására, vagy az elsőfokú bíróság által mellőzött bizonyítás lefolytatásának indítványozására akkor is sor kerülhet, ha az az elsőfokú határozat jogszabálysértő voltának alátámasztására irányul; a 141. § (6) bekezdésében foglaltakat azonban ebben az esetben is alkalmazni kell.

Source: https://magyarkozlony.hu/hivatalos-lapok/5c9a02c3e1cbac7d141ed1b44658437a494a4ab1/dokumentumok/a9adc5183b2b3dc30e027761a48bffa3a0bc0ec5/letoltes